Številka: 478-338/2018

Datum: 11. 3. 2020

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 15. redni seji Mestnega sveta Mestne občine Ptuj

**Predlog Sklepa o nadaljevanju postopkov za izgradnjo nove povezovalne ceste Slovenskogoriška – OPPN LV20**

Oddelek za gospodarske dejavnosti

Brina Solina, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Andrej Trunk, vodja Oddelka za gospodarske dejavnosti

Brina Solina, višja svetovalka na Oddelku za gospodarske dejavnosti

Odbor za gospodarstvo, Odbor za okolje in prostor ter gospodarsko infrastrukturo, Odbor za finance

Mestni svet Mestne občine Ptuj sprejme predlog Sklepa o nadaljevanju postopkov za izgradnjo nove povezovalne ceste Slovenskogoriška – OPPN LV20 v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo

PREDLOG

marec 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ marca 2020, sprejel naslednji

**S K L E P**

**o nadaljevanju postopkov za izgradnjo nove povezovalne ceste Slovenskogoriška – OPPN LV20**

Mestni svet Mestne občine Ptuj potrjuje nadaljevanje postopkov za izgradnjo nove povezovalne ceste Slovenskogoriška – OPPN LV20.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-338/2018

Datum:

O b r a z l o ž i t e v :

Mestni svet Mestne občine Ptuj je na 10. seji dne 21. 9. 2015 sprejel Odlok o občinskem prostorskem načrtu Mestne občine Ptuj (v nadaljevanju OPN), v katerem je v grafičnem delu predvidena nova cestna povezava iz Slovenskogoriške ceste do območja LV 22 – Ptuj-Na jasi, ki poteka mimo območja LV 20 – Ptuj-južno od Meniških gozdov. Na 30. seji dne 19. 6. 2017 je Mestni svet Mestne občine Ptuj sprejel Odlok o občinskem podrobnem prostorskem načrtu za enoto urejanja prostora LV 20 Ptuj – Nova vas južno od meniških gozdov, ki se v 32. členu navezuje na predmetni OPN, saj v tretji fazi predvideva gradnjo nove cestne povezave, katere trasa je določena v OPN.

Mestna občina Ptuj je pričela s postopki za izgradnjo predmetne cestne povezave, pri čemer mora za izgradnjo najprej pridobiti zemljišča, saj ni lastnica nepremičnin, na katerih je cestna povezava predvidena. V skladu z Zakonom o urejanju prostora (ZUreP-2) je Mestna občina Ptuj lastnikom nepremičnin, po čigar zemljiščih bo v skladu z idejno zasnovo, ki je bila izdelana novembra 2017, potekala trasa predmetne ceste, poslala ponudbe za odkup delov nepremičnin po vrednostih iz cenilnega poročila, ki ga je novembra 2019 izdelalo podjetje GIM OV, d.o.o.. Ker z lastniki ni bilo mogoče doseči soglasja glede odkupov nepremičnin oziroma se s predlaganimi ponudbami niso strinjali, mora Mestna občina Ptuj pričeti z nadaljnjimi postopki za pridobitev lastništva in izgradnjo predmetne povezovalne ceste.

Na podlagi navedenega predlagam Mestnemu svetu Mestne občine Ptuj da po obravnavi sprejme predlog Sklepa o nadaljevanju postopkov za izgradnjo nove povezovalne ceste Slovenskogoriška – OPPN LV20 v predloženem besedilu.

Pripravila: Nuška GAJŠEK,

Brina Solina županja Mestne občine Ptuj